Mörrum har mistet en god mand
Bare få dage efter pladschef Percy Assarsson, Mörrums Kronolaxfiske udtalte sig positivt om fremtiden for østersølaksens i Mörrumsåen i et interview på P4-Blekinge. Så er det alt for sørgeligt klart, at den lysende fremtid får Percy ikke lov til at opleve.
Percy tog over som pladschef i en meget turbulent tid, hvor ejerskifter (og navneskifter) skete mellem Domänvärket, der blev til ASSIDomän, og senere det statslige selskab Sveaskog. Samtidigt organiserede Percy sammen med medarbejderne Kronolaxfiskets overtagelse af de nu næsten nyklassiske strækninger – Vittskövle, Knaggalid & Härnäs.
Da alt er på plads rammer katastrofen Østersøelvene – Lakseopgangen styrtdykker. Her træder diplomaten og politikeren (praktikeren) Percy Assarsson i karakter i et utal af møder og optrædener i forskellige medier. Percy maner til ro og omtanke, samtidigt med at blikket er rettet direkte frem mod nye muligheder, der burde tegne sig for Østersølaksen. Percy formåede som få at opnå troværdighed i medierne, der oftere og oftere søgte hans kommentarer gennem de senere års turbulens omkring Kronolaxfisket Mörrum
Percy formåede at få lokalsamfundet til engagere sig i Kronolaxfisket, således det ikke bare var et spørgsmål om antallet af solgte fiskekort; men at lystfiskerne betød utroligt meget for lokalsamfundet – MÖRRUM
Netop Mörrum og Mörrumsåen blev Percys livsbane. Allerede som ung blev Percy ansat som praktikant ved Kronolaxfisket og efter endt militærtjeneste vendte han tilbage for at arbejde for Kronolaxfisket. Premieren i 2011 blev således den 30. for Percy og hans syvende som pladschef
Georgina og jeg har mistet en god ven; men tabet er meget større for Percys familie, lokalsamfundet Mörrum og Mörrums Kronolaxfiske
Læs Percys sidste interview og hør hans forhåbninger for fremtiden
Percys sidste mail til os lød:
Här kommer lite information om ämnet från vår lokalradio. Klickar du på länken ”Mer fisk ger fler fiskare” så hör du även en intervju med mig. Ring när du har fåt majlen